Тақырыбы: Отбасы – тәрбие бастауы МАҚСАТЫ:  
1. туралы түсінік отбасылық тәрбие мен отбасылық құндылықтар.  
2. талдау және баға беру жай-күйінің қазіргі заманғы отбасы және оның даму үрдістері тәрбиелеу; жауапкершілік сезімін отбасы алдындағы және дұрыс қарым-қатынас отбасында.  
3. оқушылардың сыйластық қабылдау, өз үйінің, отбасы;  
4. бірігуіне ата-аналар және балалар;

МІНДЕТТЕРІ.  
1. Қалыптастыру, оқушылардың құндылықтары-отбасы институты;  
2. Баса назар аудару, орындау маңыздылығын позиция отбасында;  
3. Оқушыларды салт-дәстүрлерімен және устоями орыс отбасы.  
4. Деген қызығушылығын дамыту болып табылды.  
5. Баса назар аудару мәселесі қалыптасуы мен отбасын сақтау.  
6. Көрсету маңызды рөл отбасында салт-дәстүрлер мен құндылықтар.мысал) қайсысы сіз неғұрлым пәрменді?  
Мақсаты: Отбасы мүшелерінің арасындағы бауырмалдық, қайырымдылық, достық қарым - қатынасты қалыптастыру.  
Үлкенді сыйлауға, кішіге қамқорлық жасауға, сыпайы, ілтипатты болуға тәрбиелеу.  
Баланың жан - жақты өз елінің, халқының қамын ойлайтын, ата - анасын, жора - жолдасын сыйлай білетін, азамат тәрбиелеумен қатар, ұлттық тәрбиені насихаттау.  
Әдісі: Сұрақ - жауап, пікір алысу, өз ойын ортаға сала білу.  
Көрнекілігі: интерактивті тақта, даналық сөздер,шарлар,гүлдер

Түрі:ой бөлісу  
Нақыл сөздер:  
1. «Анаң - асыл қазынаң, әкең - асқар тау».  
2. «Ата - ананың міндеті - тәрбиелеу және жақсылықты үйрету».  
3. «Бала - біздің болашағымыз»  
4. «Бала әкеден ақыл, анадан мейірім алады».  
5. «Бала - өмірдің жалғасы, отбасының жеміс берер гүлі».  
6. «Балаға сіңірген ата - ана еңбегін бала өмір бойы ақтап бола алмайды. Балаға деген махаббатқа ешбір махаббат теңдесе алмайды, ол өле - өлгенше сусындайтын махаббат.  
Ғабиден Мұстафин.  
  
Барысы: Қайырлы күн, құрметті ұстаздар, ата - аналар, шәкірттер! Біз бүгін керемет бір ғажайып әлемге саяхатқа барамыз. Қалай ойлайсыздар, ол қандай әлем болуы мүмкін? -Қане, ойланып көріңдерші. –Олай болса ,мына суреттерге қарайықшы?

-Балалар бұл кімдердің суреттері?

-Суретте кімдер бар?

(отбасымыздың)

-Жарайсыңдар,балалар!

-Балалар отбасы дегеніміз не?

-Отбасында кімдер тұрады?

-Отбасының тірегі кім?

-Отбасының жүрегі кім?

-Балалар сендерге тәрбие кім береді? - Отбасы қандай болуы керек?  
Бақытты, тату, өнерлі, үлгілі.  
-Олай болса,балалар біздің бүгінгі ашық тәрбие сағатымыз қандай тақырыпта болмақ?

-Отбасы ,тәрбие жайында Онда, бүгінгі ата - аналар мен бала бірлескен «Отбасы-тәрбие бастауы» атты тәрбие сағатымызды бастауға рұқсат етіңіздер!  
Мұғалім:  
Жақсыдан жаман туады,  
Бір аяқ асқа алғысыз.  
Жаманнан жақсы туады,  
Адам айтса нанғысыз.  
Отбасы - адамзат бесігін тербеткен баланың бас ұстазы - ата - ана. Ұлтымызда «Ұяда не көрсең, ұшқанда соны ілерсің» деген дана сөз бар. «Бала қыран болу үшін оны самғатып ұшыратын ата немесе әке де қыран болу керек»- деп отбасылық тәрбиеге ерекше тоқтаған. Әр отбасында ата - ананың орны бөлек. Бала әкеден - ақыл, анадан - мейірім алады. Әке - отбасының асыраушысы, қамқоршысы, тірегі деп білесің, ана отбасының ұйтқысы, жылуы, шуағы, жақсы ана отбасына береке әкеліп, жанұясын бақытқа бөлейді.  
Ата - анаға баладан жақсы ешкім жоқ. «Бала - адамның бауыр еті» деген нақыл сөз бар. Сондықтан қай ата - ана болмасын баласының білімді, мәдениетті, тәртіпті, әдепті болуын қалайды. Бала өмірдің жалғасы, көз қуанышы, шаңырақ иесі деп ұрпақ тәрбиесіне көп көңіл бөлген. Қай халық болса да үмітін ең алдымен ұрпағынан күтеді. Жанған отын сөндірмей, түтінің түтетіп, артына ұрпақ қалдыруды көздеген. Ал тәрбиенің көзі - ата - бабамыздан қалған ақылда, дана сөздерде.

Сабақтың барысы:

Топқа болу

-Балалар сабақты бастамас бұрын,мен сіздерді екі топқа бөліп алайын.

I-Ана тобы

Таныстыру:

Қызы анадан үйренбей өнеге алмас,

Ұл атадан үйренбей сапар шекпес.-мағынасын түсіндіру

II -Бала тобы

Таныстыру:

Ата – бәйтерек, бала – жапырақ.-мағынасын түсіндіру

Кезеңдермен таныстыру

I кезең –«Бұл кім?» әр топтан екі оқушы шығып,қорапта жасырылған отбасы мүшелерін табады

-Айтары мол ғұлама,

Көп жасасын бұл адам

Әкесі ол әкенің

Білер оны сұраған .Ол кім? (ата)

-Ертегі айтып береді

Күнімен саған ереді.

Әкешінің анасы,

Әкең оған баласы. Ол кім? (әже)

-Бала,бала деп

Түнде шошып ояған

Түн ұйқысын төрт бөліп

Түнде бесік таянған (Ана)

-Атанның баласы,

Кей кезде таласып

Қаласың әжеге

Білгенің асады кәдеге

II кезең-«Біз баламызды таңымыз ба?»- ортаға 6 ата-ана шығып,өз балдарының суретін таңдап алып,артыңдағы сұрақтарға жауап береді.

1.-Балаңыздың парталас көршісі кім?

2.Балаңыз бірінші сыныпқа қай жылы келді?

3.Балаңыздың сүйікті асы не?

4.Балаңыз спорттың қай түрін жақсы көреді?

5.Балаңыздың аяқ өлшемі қандай?

6.Балаңызды қалай еркелетесіз?

III кезең –Топпен жұмыс

Екі топтағы ата-аналарға сұрақтар беріледі.

1-топ-Ана тобы

1.Балдан тәтті не? (бала)

2.Шаңырақ иесі кім?(кенже ұл)

3.Балаға кім шыңшы? (ата-ана)

4.Әкеден балаға беріледі? (мұра)

5.Үйде кім қәдірлі? (қонақ,ата)

6.Үйдегі алтын қазық кім? (ана)

7.Ер жігіттің неше жұрты болады? (3 жұрты)

8.Бес дұшпашды атаңдар? (өсек,өтірік,мақтаншақ,еріншек,бекер мал шашпақ)

9.Ананның әкесі кім болады? (нағашы ата)

10.Ата-ана алдындағы борышты қалай өтеуге болады? (жақсы оқу,еңбек ету,асырау)

2-топ –Бала тобы

1. Отбасын кімдер құрайды?(ата,әже,ана,әке,қарындас,сіңлі,іні,аға)
2. Үш арсызды атаңыз ? (ұйқы,тамақ,күлкі)
3. Ұл мен қызды жасына қарай қалай атайды? (қарындас,әпке,аға,іні,сіңілі)
4. Отбасының әдеп-ғұрпы қандай ? (үлкенді сыйлау,айтқаның тыңдау)
5. Отбасының міндетін кім атқарады? (ата-ана)
6. Баланы кім тәрбиелейді? (ата-ана?)
7. Отбасының басшысы кім? (әке,ата)
8. Отбасының гүлі кім? (ана)
9. Тәрбиелі бала қандай болады? (тәртібі жақсы бала)

10.Әже деген кім?(әкемнің және анамның анасы)

IV кезең –«Жалғасын тап» екі топқа мақал –мәтелдер жалғасын табу

1-топ-Ана тобы.

1.Әкеге қарап ...........................(ұл өсер)

Анаға қарап ..................................(қыз өсер)

2.Ананың көңілі балада.............................(баланың көңілі далада)

3.Ата-ананың қәдірін...................................(балалы болғанда білерсің)

4.Ата көрген оқ жанар ................................(шеше көрген тон пішер)

5.Ананың сүті бал.......................................(баланың тілі бал)

6. Әкесіне қарап ұлын,  
Шешесіне қарап............................................( қызын таны.)

7. Ата-анам бар болсын,  
Аузы-мұрыны ...............................................(жоқ болсын.)

8. Атаның құны..................................................( ананың сүті.)

9. Ата-ананың қарызы,  
Ұрпақтың ............................................(өмірлік парызы.)

10. Ақ шашты ана:  
«Жастығым — балам» дейді.  
Ақылды бала:........................................(«Ай-күнім — анам» дейді.)

2-топ-Бала тобы

1. Ана алдында — құрмет,  
   Ата алдында .....................................(қызмет.)
2. Малды баққан өсірер,  
   Баланы...............................................( тапқан өсірер.)
3. Ақ жаулығы ананың —  
   Ақ көрпесі.........................................( баланың.)
4. Ағайын — алтау,  
   Ана..................................................( біреу.)
5. Бала тентек болатыны — үйінен,  
   Ердің тентек болатыны ..................(биінен.)
6. Ананың сүйген жері:  
   Отқа күймейді,  
   Оқ та..................................................( тимейді.)
7. Ананың ойы ұяда,  
   Баланың ойы ..................................(қияда.)
8. Қызы анадан үйренбей өнеге алмас,
9. Ұлы атадан үйренбей .........................(сапар шекпес. )
10. Балаға өз тіліңмен сөйлеме, өз.....................( тілімен сөйле. )

VI кезең –«Балам менің- жарығым»- ортаға 6 ата-ана мен 6 оқушы шығып,сандар тандап алады,сол әріптің артындағы ,ата-ана өзі таңдап алынған әріптер бойынша баласына сол таңдап алынған әріп бойынша еркелету сөзін айтып,қадам жасап отырады, Мақсаты-таңдалған әріп бойынша ,еркелету сөзі арқылы қадам жасап,баласына жету.

VII кезең –« Жылы жүрек» оқушылар ата-аналарына қолдарына жүрек алып,ата-аналарына жылы лебіз сөздерін айтады.

VIII кезең –Ашық микрафон»ортаға 7 ата-ана шығады,ата-аналарға сұрақтар беріледі,ойларын ашық,еркін жеткізу керек

1.Отбасы басшысы кім?

2.Отбасы қандай болуы керек?

3.Тәрбие неден басталады?

4.Балаңызды қалай тәрбиелейсіз?

5.Отбасы –тәрбие бстауы дегенді қалай түсінесіз?

6.Отбасы қрамында қанша адам бар?

7.Отбасының адам өміріне маңызы қандай?

IX.Даусынан таңы...........................(ортаға оқушылардың дауысын қояды,ата-ана өз баласын дауысынан тану керек.)

Мұғалім: Құрметті ұстаздар, ата - аналар, оқушылар!

Қорытынды: Балаға қуаныш сыйлай отырып, оқыта тәрбиелеуге міндеттіміз.

Ұл тәрбиелей отырып, халықты тәрбиелейміз, қыз тәрбиелей отырып, ұлт тәрбиелейміз.Тәрбие - адам тағдырын шешетін ұлы іс. Отбасы – адам өмірінің тамаша жақтары жүзеге асатын... адамның ең басты шаттығы болып саналатын балалардың өсіп, өмір сүретін орны,«Әке - асқар тау, ана - бауырындағы бұлақ, бала - жағасындағы құрақ» дегендей бүгінгі «Отбасы-тәрбие бастауы» атты ашық тәрбие сағатымызды қорытындылау үшін мектеп директоры Шалысбаев Мұхтар ағайға,тәрбие ісі жөніндегі орынбасары Назарымбетова Айгүл апайға сөз кезегін береміз (ата-аналарды марапаттау)

№ 163 орта мектеп

**«Отбасы-тәрбие бастауы»**

**Сынып : 2 д**

**Сынып жетекшісі:Мадиева М**

2022-2023 оқу жылы